Решение на Общия съд от 2 март 2022 г. — Degode/EUIPO — Leo Pharma (Skinovea)
(Дело T-715/20)1
(Марка на Европейския съюз — Производство по възражение — Заявка за словна марка на Европейския съюз „Skinovea“ — По-ранна национална словна марка „SKINOREN“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Degode-Dermago Development GmbH (Щраусберг, Германия) (представители: O. Spieker, A. Schönfleisch и N. Willich, avocats)
Ответник: Служба на Европейския съюз за интелектуална собственост (представители: M. Capostagno и V. Ruzek)
Друга страна в производството пред апелативния състав на EUIPO: Leo Pharma A/S (Балеруп, Дания)
Предмет
Жалба срещу решението на пети апелативен състав на EUIPO от 4 септември 2020 г. (преписка R 337/2020-5), постановено в производство по възражение със страни Leo Pharma и Degode-Dermago Development
Диспозитив
Отхвърля жалбата.
Осъжда Degode-Dermago Development GmbH да плати съдебните разноски.
____________
1 ОВ C 35, 1.2.2021 г.